Tasnawit d aɣerbaz ideg qqaren wid i teddun ad sɛeddin akaya n Lbak, qqaren deg-s yilmeẓyen d telmeẓyin, d adeg ansi i d-ttagmen timusniwin. Maca ilmeẓyen n taddart ttwalin d adeg ideg ttqerriben ɣer tullas, din i d-tettlal tayri gar warrac d teḥdayin, timeddiyin ad tafeḍ akk ilmeẓyen n taddart i d-yeffɣen seg uɣerbaz ṭṭfen leḥyuḍ, ttraǧun ad d-tɛeddi teqcict akken ad as-zellin kra n wawal neɣ ad as-inin ad tuɣal d tameddakkelt-nsen ; Meqqran d yiwen deg-sen.